Išrašas

LIETUVOS RESPUBLIKOS SEIMO

BIUDŽETO IR FINANSŲ komitetas

POSĖDŽIO PROTOKOLAS

2014 m. rugsėjo 17 d. Nr. 109-P-42

Vilnius

SVARSTYTA: Pasiūlymai, pataisos, pastabos (toliau – pasiūlymai) dėl Lietuvos Respublikos mokesčių administravimo įstatymo NR. IX-2112 28, 41, 55, 61, 68, 87, 89, 101, 1041, 1042, 110, 111, 129, 131, 154 straipsnių pakeitimo, Įstatymo papildymo 551 straipsniu IR 56, 57, 58, 59, 60 STRAIPSNIŲ PRIPAŽINIMO NETEKUSIAIS GALIOS įstatymo projekto (XIIP-1742(2))

1. Seimo kanceliarijos Teisės departamento išvados ir kitų ekspertų pasiūlymai: negauta.

2. Subjektų, turinčių įstatymų leidybos iniciatyvos teisę, pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

Str.	Str. d.	P.

1.	Seimo narys Antanas Nesteckis 2014-09-16	3	Argumentai: Įstatymo projekto 3 straipsniu keičiamo Mokesčių administravimo įstatymo 55 straipsnio 1 dalies redakcija nepakankamai aiškiai apibrėžia informacijos apie asmenų sąskaitų apyvartas ir likučius aprėptį – nors keičiamo įstatymo 55 straipsnio 2 dalyje nurodoma, kad atitinkama informacija teikiama vieną kartą per metus, tačiau iš pirmos dalies redakcijos nėra pakankamai aišku, kad teikiami konsoliduoti duomenys apie metinių apyvartų dydį ir metinius likučius. Todėl teisinio aiškumo dėlei siūlytina aiškiau apibrėžti teikiamos informacijos aprėptį. Pasiūlymas: Pakeisti įstatymo projekto 3 straipsnį ir jį išdėstyti taip: „3 straipsnis. 55 straipsnio pakeitimas Pakeisti 55 straipsnį ir jį išdėstyti taip: „55 straipsnis. Prižiūrimų finansų rinkos dalyvių teikiama informacija 1. Prižiūrimi finansų rinkos dalyviai, kaip jie apibrėžti Lietuvos Respublikos Lietuvos banko įstatyme, privalo pateikti Valstybinei mokesčių inspekcijai informaciją apie asmenų atidarytas ir uždarytas visų rūšių sąskaitas, jų apyvartas ir likučius, sąskaitų metinių apyvartų dydį, sąskaitų likutį metų pabaigai, palūkanas, skolinius įsipareigojimus, vertybinius popierius, draudimo įmokas, pensijų draudimo įmokas, taip pat kitą informaciją, reikalingą mokesčių administratoriaus funkcijoms atlikti. 2. Informacija apie asmenų atidarytas ir uždarytas visų rūšių sąskaitas pateikiama raštu ne vėliau kaip per 3 darbo dienas nuo sąskaitos atidarymo ar uždarymo dienos arba kitais prižiūrimo finansų rinkos dalyvio ir centrinio mokesčių administratoriaus tarpusavio sutartyje nustatytais būdais ir terminais. Kita šio straipsnio 1 dalyje nurodyta informacija pateikiama kartą per metus Vyriausybės nustatytu mastu, tvarka ir terminais.“	Pritarti.
2.	Seimo narys Antanas Nesteckis 2014-09-17	4	3	Argumentai: Įstatymo projekte numatyta, kad įstatymo projekto 4 straipsnio 3, 4, 5 dalys įsigalioja 2015 m. sausio 1 d., todėl būtina šiose dalyse nurodytas sumas litais nurodyti eurais. Pasiūlymas: Pakeisti įstatymo projekto 4 straipsnio 3 dalį ir ją išdėstyti taip: „3. Lietuvos Respublikoje įregistruoti juridiniai asmenys privalo pateikti Valstybinei mokesčių inspekcijai informaciją apie iš jų dalyvių – fizinių asmenų– gautas pinigines įmokas (įskaitant įmokas nuostoliams padengti), kai vieno fizinio asmens per vienus kalendorinius metus įmokėta suma yra ne mažesnė kaip penkiasdešimt tūkstančių litų 15 000 eurų. Ši informacija pateikiama kartą per metus centrinio mokesčių administratoriaus nustatyta tvarka ir terminais.“	Pritarti.
3.	Seimo narys Antanas Nesteckis 2014-09-17	4	4	Pasiūlymas: Pakeisti įstatymo projekto 4 straipsnio 4 dalį ir ją išdėstyti taip: „4. Lietuvos Respublikoje įregistruoti juridiniai asmenys privalo pateikti Valstybinei mokesčių inspekcijai informaciją apie įsiskolinimus fiziniams asmenims už šių asmenų juridinio asmens vardu patirtas išlaidas ir fizinių asmenų įsiskolinimus už iš to juridinio asmens atsiskaitytinai gautas išmokas, jeigu įsiskolinimas vienam fiziniam asmeniui arba vieno fizinio asmens įsiskolinimas kalendorinių metų gruodžio 31 dieną yra ne mažesnis kaip penkiasdešimt tūkstančių litų 15 000 eurų. Ši informacija pateikiama kartą per metus centrinio mokesčių administratoriaus nustatyta tvarka ir terminais.“	Pritarti.
4.	Seimo narys Antanas Nesteckis 2014-09-17	4	5	Pasiūlymas: Pakeisti įstatymo projekto 4 straipsnio 5 dalį ir ją išdėstyti taip: „5. Lietuvos Respublikoje įregistruoti juridiniai asmenys privalo pateikti Valstybinei mokesčių inspekcijai informaciją apie užsienio juridinių asmenų jiems suteiktas paslaugas Lietuvoje, jeigu pagal vieną sandorį arba pagal keletą per vienus kalendorinius metus su tuo pačiu asmeniu sudarytų sandorių gautų paslaugų vertė yra ne mažesnė kaip penkiasdešimt tūkstančių litų 15 000 eurų. Ši informacija pateikiama kartą per metus centrinio mokesčių administratoriaus nustatyta tvarka ir terminais.“	Pritarti.
5.	Seimo narys Antanas Nesteckis 2014-09-16	13	Argumentai: Įstatymo projekto 13 straipsnyje (Mokesčių administravimo įstatymo 110 straipsnis) nustatoma, kad kilus mokestiniam ginčui skundo padavimas teismui stabdo ne 100 proc., o 90 proc. ginčijamo mokesčio sumos išieškojimą, kartu 14 straipsnyje (MAĮ 111 straipsnis) nustatoma, kad tuo atveju, kai pasibaigus mokestiniam ginčui paaiškėja, kad mokesčių administratorius nepagrįstai išieškojo dalį ginčytos sumos, mokesčių mokėtojo naudai skaičiuojamos palūkanos už laikotarpį nuo išieškojimo dienos iki sprendimo dėl mokesčių mokėtojo skundo įsiteisėjimo dienos. Šis reglamentavimas grindžiamas siekiu apriboti nepagrįstų mokestinių ginčų nagrinėjimo teismuose inicijavimą ir užtikrinti ginčijamos sumos išieškojimą. Pažymėtina, kad šiuo metu Mokesčių administravimo įstatyme yra sudarytos teisinės prielaidos tiek sumažinti nepagrįstų mokestinių ginčų skaičių, tiek užtikrinti ginčijamos mokestinės nepriemokos sumokėjimą, kadangi tuo atveju, jeigu mokesčių mokėtojas pralaimi mokestinį ginčą, už visą šio ginčo laikotarpį jam skaičiuojami delspinigiai, be to, nors ginčijamos nepriemokos išieškojimas yra sustabdomas, tai neužkerta kelio mokesčių administratoriui taikyti kitus mokestinės nepriemokos sumokėjimo užtikrinimo būdus, nustatytus Mokesčių administravimo įstatymo 95 straipsnyje (pvz., turto areštą ir kt.). Atsižvelgiant į tai, kas išdėstyta, įvertinus tai, kad projekte numatoma papildomai užtikrinti gana nereikšmingos sumos išieškojimą, ir tai, kad šiai nereikšmingai sumai reikėtų sukurti atitinkamus administravimo procesus, manytina, kad siūlomas reglamentavimas yra perteklinis ir nesudarantis efektyvių prielaidų pasiekti keliamus tikslus. Pasiūlymas: Išbraukti įstatymo projekto 13 ir 14 straipsnius: „13 straipsnis. 110 straipsnio pakeitimas Pakeisti 110 straipsnio 1 dalį ir ją išdėstyti taip: „1. Jeigu dėl atskiro mokesčio to mokesčio įstatymas nenustato kitaip, kilus mokestiniam ginčui skundo padavimas centriniam mokesčių administratoriui ir Mokestinių ginčų komisijai stabdo 100 procentų ginčijamos mokesčių, baudų ir delspinigių sumos, o tuo atveju, kai mokesčių mokėtojas paduoda skundą teismui, – 90 procentų ginčijamos mokesčių sumos ir 100 procentų ginčijamos baudų ir delspinigių sumos priverstinį išieškojimą, taip pat atitinkamai mokesčių mokėtojo turimos mokesčio permokos (skirtumo) įskaitymą minėtosioms sumoms padengti (išskyrus atvejus, kai įskaitoma mokesčių mokėtojo prašymu), tačiau nėra kliūtis taikyti mokestinės prievolės užtikrinimo priemones, nurodytas šio Įstatymo 95 straipsnyje, arba pagrindas jas naikinti.“	Pritarti.
6.	Seimo narys Antanas Nesteckis 2014-09-16	14	„14 straipsnis. 111 straipsnio pakeitimas Pakeisti 111 straipsnį ir jį išdėstyti taip: „111 straipsnis. Nepagrįstai priverstinai išieškotų sumų grąžinimas Paaiškėjus, kad mokesčių administratorius nepagrįstai išieškojo mokestį ar su juo susijusias sumas, jos grąžinamos šio Įstatymo 87 straipsnyje nustatyta tvarka nedelsiant, bet ne vėliau kaip per 5 darbo dienas nuo atitinkamo mokesčių mokėtojo pareiškimo gavimo dienos. Jeigu nepagrįstai išieškotos sumos laiku negrąžinamos, mokesčių mokėtojo naudai šio Įstatymo 87 straipsnyje nustatyta tvarka yra skaičiuojamos palūkanos, jeigu atskiro mokesčio įstatymas dėl to mokesčio nenustato kitaip. Jeigu pasibaigus mokestiniam ginčui paaiškėja, kad mokesčių administratorius nepagrįstai išieškojo dalį ginčytos mokesčio sumos, mokesčių mokėtojo naudai skaičiuojamos palūkanos už laikotarpį nuo išieškojimo dienos iki sprendimo dėl mokesčių mokėtojo skundo įsiteisėjimo dienos.“	Pritarti.

Komiteto pirmininkas	Bronius Bradauskas